作者:晁端禮
標題:金人捧露盤
內容:天錫禹圭堯瑞，君王受釐，未央宮殿。三五慶元宵，掃春寒、花外蕙風輕扇。龍闕前瞻，鳳樓背聳，中有鰲峰見。漸紫宙、星河晚。放桂華浮動，金蓮開遍。御簾卷。須臾萬樂喧天，群仙扶輦。雲間，都人望天表，正仙葩競插，異香飄散。春宵苦長短。指花陰，愁聽漏傳銀箭。京國繁華，太平盛事，野老何因見。但時效華封祝，願歲歲聞道，金輿遊宴。暗魂斷。天涯望極長安遠。